Document ID: 32014D0514

KOMISJONI RAKENDUSOTSUS,
31. juuli 2014,
millega antakse Korea Vabariigis asuvatele laboritele luba teha seroloogilisi uuringuid marutaudivastaste vaktsiinide tõhususe kontrollimiseks
(teatavaks tehtud numbri C(2014) 5352 all)
(EMPs kohaldatav tekst)
(2014/514/EU)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, (1) eriti selle artikli 3 lõiget 2,
ning arvestades järgmist:
(1)
Otsusega 2000/258/EÜ on Prantsusmaal Nancys asuv Prantsuse toidu sanitaarohutuse amet Agence française de sécurité sanitaire des aliments (edaspidi „AFSSA”), mis on alates 1. juulist 2010 ühendatud toidu, keskkonna ja töö sanitaarohutuse riikliku ametiga Agence nationale de sécurité sanitaire de l'alimentation, de l'environnement et du travail (edaspidi „ANSES”), määratud eriinstituudiks, mis vastutab marutaudivastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest.
(2)
Kõnealuses otsuses on sätestatud, et ANSES dokumenteerib selliste kolmandate riikide laborite hindamistulemused, kes on esitanud taotluse teha seroloogilisi uuringuid marutaudivastaste vaktsiinide tõhususe kontrollimiseks.
(3)
Korea Vabariigi pädev asutus on esitanud taotluse Sinam-myeonis asuva labori KBNP, INC heakskiitmiseks ning seda taotlust toetab kõnealust laborit käsitlev positiivne hinnanguaruanne, mille ANSES avaldas 16. septembril 2013.
(4)
Pärast ANSESi negatiivse hinnanguaruande avaldamist 16. septembril 2013 tühistati kooskõlas komisjoni otsusega 2010/436/EL (2) Siheung-sis asuvale laborile Komipharm International Co. Ltd 1. märtsil 2011 vastavalt nõukogu otsusele 2000/258/EÜ antud luba.
(5)
Korea Vabariigi pädev asutus on esitanud taotluse Siheung-sis asuva labori Komipharm International Co. Ltd uuesti heakskiitmiseks ning seda taotlust toetab kõnealust laborit käsitlev positiivne hinnanguaruanne, mille ANSES avaldas 24. aprillil 2014.
(6)
Seepärast tuleks anda kõnealustele laboritele luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja valgetuhkrutel.
(7)
Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA OTSUSE:
Artikkel 1
Vastavalt otsuse 2000/258/EÜ artikli 3 lõikele 2 antakse järgmistele laboritele luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja valgetuhkrutel:
a)
KBNP, INC
235-9, Chusa-ro, Sinam-myeon
Yesan-gun, Chungcheongnam-do
Korea Vabariik,
b)
Komipharm International Co. LTD
17 Gyeongje-ro,
Siheung-si, Gyeonggi-do,
429-848,
Korea Vabariik.
Artikkel 2
Käesolevat otsust kohaldatakse alates 15. augustist 2014.
Artikkel 3
Käesolev otsus on adresseeritud liikmesriikidele.
Brüssel, 31. juuli 2014

Labels: 16
7
0
6
18